ארניה היה מועמד לקידום לתפקיד שופט בבית המשפט המחוזי בתקופתו של אפי נוה. בעבר נחשף כי דחה תביעה בלי שגילה לצדדים על ניגוד עניינים אפשרי שלו, על רקע פעילותה של אשתו, עו"ד סוזי עוז סיני ארניה, בלשכת עורכי הדין
שופט בית משפט השלום בראשון לציון, רפי ארניה, פסל את עצמו מדיון בתיק בטענה שאחד מעורכי הדין בתיק מייצג/ת לקוח בהתדיינות אחרת, שאחד הצדדים לה הינו בן משפחתו. השופט ארניה לא פירט מעבר לכך. עורכי הדין המייצגים את הצדדים השונים בתיק המדובר הם – טלי ליבליך, אמיר לוי וליאור בן ארי.
ארניה היה מועמד בעבר על ידי לשכת עורכי הדין לקידום לתפקיד שופט בבית המשפט המחוזי מרכז. הוא זכה לתמיכת נציגי הלשכה בוועדה למינוי שופטים, אפי נוה ואילנה סקר. בסופו של דבר קידומו לא יצא לפועל.
ארניה נשוי לעורכת הדין סוזי עוז סיני ארניה, ששימשה בעבר בתפקיד יו"ר משותפת בוועדה לתלונות שווא בלשכה. בעבר הושעה השופט ארניה מתפקידו במסגרת פרשה שזכתה לסיקור תקשורתי נרחב, אך שמו לא פורסם כאחד המעורבים בה. בסוף הפרשה נסגר תיק החקירה נגד ארניה משיקולים של מדיניות אכיפה, ובהמשך הוא שב לכס השיפוט.
באוקטובר 2018 חשף העיתונאי גור מגידו ב"דה מרקר" כי שנה קודם לכן, ב-2017, דן השופט בתביעת לשון הרע נגד לשכת עורכי הדין ודחה אותה – בלי שגילה לצדדים על ניגוד העניינים האפשרי שלו, על רקע פעילותה של אשתו בלשכה.
התביעה שנדחתה על ידי ארניה היא תביעת לשון הרע שהגיש עו"ד חיים שטנגר, מבקר קולני ונחרץ של יו"ר הלשכה נוה. הנתבעים בתיק היו ועדת האתיקה של הלשכה ועו"ד מארק יורק ריד, פרקליט ועדת האתיקה של מחוז תל אביב, שאף הוא נחשב מקורב לנוה.
בכתבתו ציין מגידו כי "התביעה עסקה במכתבים שנשלחו לוועד המרכזי בלשכת עורכי הדין בתגובה לטענות של שטנגר, אגב הליך משמעתי שנערך לשטנגר בלשכה. לטענת שטנגר, הכתוב במכתבים היווה לשון הרע. השופט דחה את טענותיו של שטנגר והטיל עליו הוצאות משפט בסך 30 אלף שקל. בהמשך עירער שטנגר על פסק הדין – וערעורו נדחה.
עוז סיני ארניה היא גם פעילה מרכזית בליכוד. בכתבתו חשף מגידו כי ביום בו התפוצצה פרשת נוה והברחת המאהבת בנתב"ג, חגג נוה בהרמת כוסית שקיימה סיני ארניה בבית משפחתה המפואר. מלבד נוה, הגיעו גם יו"ר הלשכה הנוכחי אבי חימי ,שעוז סיני ארניה מרבה להעלות תמונות שלה עמו לעמוד הפייסבוק שלה, בכירי לשכה נוספים וכן פוליטיקאים רבים דוגמת שר המשפטים הנוכחי, אמיר אוחנה, שר התקשורת בזמנו, איוב קרא, השרה לשיוויון חברתי גילה גמליאל ונורית קורן, שהיתה חברה בוועדה למינוי שופטים יחד עם נוה.
40 כתבות תחקיר פרסמה כאן שרון שפורר על יושב ראש לשכת עו״ד. מאחורי הקלעים של המסע העיתונאי לגילוי האמת על אפי נוה
שרית זמיר שופטת המחוזי בתל אביב דנה בפרשת "מין תמורת מינוי" שבה אפי נוה הוא החשוד המרכזי, למרות שנוה פעל לקידומה, ובעלה, דרור זמיר תרם למסע הבחירות של נוה לראשות לשכת עורכי הדין
השופט ארניה היה עם אשתו בעבר גם בבריתה של בתו של נוה ביחד עם שופטים רבים אחרים שפקדו את האירוע.


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







